พลัดตกชั้นสอง เหล็กรั้วเสียบขา
ราวระเบียงไม้ผุ ยืนพิงพังโครม,หนุ่มใหญ่ดวงซวย ออกมาสูบบุหรี่บนระเบียงชั้นสองของบ้านทาวน์เฮาส์ โดยยืนหันหลังพิงราวระเบียงไม้ โดยไม่รู้ว่าราวระเบียงผุ จู่ๆ ราวระเบียงเกิดหักทำให้พลัดตกลงมาจากชั้นสองลงมาที่รั้วกำแพงมีเหล็กดัดปลายแหลมคล้ายดอกบัวติดตั้งอยู่ ทำให้ถูกเหล็กดัดแทงเสียบเข้าขาหนีบข้างซ้ายไปตุงอยู่ที่หน้าท้องอย่างน่าหวาดเสียว ร้องขอให้ญาติช่วยเหลือแจ้งตำรวจและเจ้าหน้าที่กู้ภัย ใช้เครื่องตัดถ่างและคีมตัดเหล็กดัดหามร่างส่งโรงพยาบาลให้แพทย์ผ่าตัดช่วยเหลือได้อย่างปลอดภัย,หนุ่มยืนสูบบุหรี่บนระเบียงบ้าน พลัดตกลงมาถูกเหล็กดัดบนรั้วกำแพงเสียบเข้าขาหนีบร้องโอดโอยขอความช่วยเหลือรายนี้ เปิดเผยขึ้นเมื่อเวลา 01.15 น. วันที่ 23 ธ.ค. ร.ต.ท.ภาราดา ติรุ่งอรุณ รอง สว.(สอบสวน) สภ.คูคต จ.ปทุมธานี รับแจ้งเหตุคนพลัดตกจากชั้นสองของบ้าน ถูกเหล็กรั้วเสียบติดคาอยู่ ที่บ้านเลขที่ 45/167 หมู่บ้านลัลลี่วิล หมู่ 6 ต.คูคต อ.ลำลูกกา จ.ปทุมธานี ประสานอาสาสมัครมูลนิธิร่วมกตัญญู นำอุปกรณ์ไปให้ความช่วยเหลือ,ที่เกิดเหตุเป็นทาวน์เฮาส์ 2 ชั้น บนรั้วข้างบ้านพบนายปฏิรัศ ปุ่นอุดม อายุ 35 ปี อยู่บ้านดังกล่าว ยืนเขย่งหน้าเหยเกด้วยความเจ็บปวดอยู่บนรั้วกำแพง มีเหล็กดัดหัวแหลมคล้ายดอกบัวที่ติดตั้งอยู่บนรั้ว แทงเสียบเข้าที่ขาหนีบข้างซ้ายปลายเหล็กมาตุงอยู่ที่หน้าท้องอย่างน่าสยดสยอง โดยมีญาติๆคอยพูดปลอบขวัญให้กำลังใจ เจ้าหน้าที่มูลนิธิร่วมกตัญญู ใช้เครื่องตัดถ่างและคีมตัดเหล็กตัดก้านเหล็กดัดออก นำนายปฏิรัศลงจากรั้วทำการปฐมพยาบาลเบื้องต้น นำส่ง รพ.ปทุมธานี ให้แพทย์ช่วยเหลือผ่าตัดเอาเหล็กที่เสียบคาร่างออกมาได้อย่างปลอดภัย,นายปฏิรัศ คนเจ็บ กล่าวถึงเหตุสยองที่เกิดขึ้นว่า ขณะที่นอนอยู่ในห้องชั้นสองของบ้าน ได้ออกมาสูบบุหรี่โดยยืนหันหลังพิงราวระเบียงไม้ด้านข้างบ้าน โดยไม่รู้ว่าไม้ราวระเบียงผุทำให้ราวระเบียงหักตนพลัดลงมาถูกเหล็กดัดบนรั้วเสียบร่างอย่างน่าหวาดเสียว ด้วยความเจ็บปวดร้องขอความช่วยเหลือจากคนในบ้าน จนญาติตื่นลงมาดูแล้วโทรศัพท์แจ้งตำรวจและเจ้าหน้าที่มูลนิธิฯ มาให้การช่วยเหลือดังกล่าว
หนุ่มใหญ่ดวงซวย ออกมาสูบบุหรี่บนระเบียงชั้นสองของบ้านทาวน์เฮาส์ โดยยืนหันหลังพิงราวระเบียงไม้ โดยไม่รู้ว่าราวระเบียงผุ จู่ๆ ราวระเบียงเกิดหักทำให้พลัดตกลงมาจากชั้นสองลงมาที่รั้วกำแพงมีเหล็กดัดปลายแหลมคล้ายดอกบัวติดตั้งอยู่
รั้วเสียบขา,รั้วเหล็กเสียบขา,ตกระเบียง,ปทุมธานี,ข่าวหน้า1